แม่อายุ60พ่อได้เสียเมื่อเมื่อวันที่7/10/63หลังจากทำงานศพตามศาสนาก้อได้พาแม่กลับบ้านแม่พแลงจากรถร้องไห้เพราะเขาคิดถึงกิจกรรมที่พ่อทำทุกวันเขามีอาการซึมๆร้องไห้เบางช่วงกินข้าวไม่ลฃนอนไม่เต็มอิ่มแม่ชอบบอกว่าแม่อยู่คนเดียวในบ้านไม่ได้แม่กลัว เวลาอยู่คนเดียวขอบคิดถึงพ่อ แบบนี้จะเป็นซึมเศร้าไหมค่ะลูกๆๆจะทำยังไงให้แม่หายค่ะเพราะเขามีโรคความดัน chfไม่อบากให้แก่เครียดค่ะ
สวัสดีค่ะ การที่ต้องสูญเสียคู่ครองที่อยู่กันมานานนั้น เป็นสาเหตุอันดับหนึ่งที่ทำให้เกิดภาวะซึมเศร้า โรคซึมเศร้า หรือการเปลี่ยนแปลงทางอารมณ์ไปอย่างรุนแรงได้เป็นภาวะที่เกิดได้ในคนปกติ ที่จะซึมลง หดหู่ กินได้น้อย ร้องไห้ นอนไม่หลับ หลังจากที่เสียบุคคลที่เป็นที่รักไปแต่ในคนปกติมักจะค่อยๆสามารถปรับตัวและทำใจได้ หากแม่ยังมีอาการติดต่อกันต่อเนื่องเกิน 2 สัปดาห์ขึ้นไป ร่วมกับมีอาการหดหู่ เก็บตัว ไม่คุยกับลูกหลาน เคยทำอะไรที่ชอบทำก็ไม่ชอบ พฤติกรรมการกินการนอนเปลี่ยนแปลงไปอย่างชัดเจน มีความคิดอยากฆ่าตัวตาย ควรพาไปพบแพทย์เพื่อประเมินสุขภาพจิต และอาจต้องได้รับการช่วยเหลือด้วยยาหรือการทำจิตบำบัดร่วมด้วยเบื้องต้นควรผลัดกันดูแลแม่อย่างใกล้ชิดในช่วงนี้ให้มากที่สุด คอยคุยและคอยทำกิจกรรมร่วมกับท่าน ให้ท่านค่อยๆผ่านช่วงเวลานี้ไปได้ค่ะ